ગયા મહિને ભારતના કેરળ રાજ્યમાં ઈતિહાસનું સૌથી ભીષણ પૂર આવ્યુ જેમાં 400 લોકોના મોત થઈ ગયા અને 10 લાખથી વધુ લોકો બેઘર થઈ ગયા. ગુટારેશે મારિયા તોફાનનો પણ ઉલ્લેખ કર્યો જેમાં 3,000 થી વધુ લોકોના મોત નીપજ્યા હતા. આ તોફાન ગયા વર્ષે પ્યૂર્ટો રિકીમાં આવ્યુ હતુ અને તેને અમેરિકાના ઈતિહાસમાં સૌથી ખતરનાક આફત ગણાવવામાં આવી છે. તેમણે કહ્યુ, 'એ વાતમાં કોઈ શક ન હોવો જોઈએ કે આ સંકટ ખૂબ જ વિનાશકારી સંકટ છે. દુનિયાભરના તાપમાનમાં વધારો થઈ રહ્યો છે.' આ સાથે જ તેમણે વર્લ્ડ મિટિયોરોલોજીકલ ઓર્ગેનાઈઝેશના તે નિવેદનનો ઉલ્લેખ કર્યો જેમાં કહેવામાં આવ્યુ હતુ કે છેલ્લા બે દાયકામાં વર્ષ 1850 બાદ સૌથી વધુ ગરમી પડી છે.